ΓΡΑΠΤΗ ΕΡΩΤΗΣΗ E-0364/96 υποβολή: Joan Vallvι (ELDR) προς την Επιτροπή (22 Φεβρουαρίου 1996)

Θέμα: Μέτρα αντιστάθμισης των μειονεκτημάτων που συνεπάγεται ο νησιωτικός χαρακτήρας ορισμένων περιφερειών

Ο νησιωτικός χαρακτήρας ορισμένων περιφερειών ως γνωστόν συνεπάγεται μια σειρά μειονεκτημάτων για την οικονομία των αρχιπελάγων και των νησιών της Ευρωπαϊκής Ένωσης. Η εδαφική διασπορά και κατάτμιση των νησιωτικών περιφερειών της Κοινότητας ασκεί αρνητική επίδραση ιδίως σε ό,τι έχει σχέση με τις εισαγωγές/εξαγωγές προϊόντων και αγαθών, λόγω του αυξημένου μεταφορικού κόστους και των δυσκολιών στην πρόσβαση.

Θα μπορούσε η Επιτροπή να μας πληροφορήσει εάν έχουν ληφθεί ή πρόκειται να ληφθούν αντισταθμιστικά μέτρα για την αντιμετώπιση των αρνητικών επιπτώσεων του νησιωτικού χαρακτήρα ορισμένων περιφερειών της ΕΕ;

Εάν ναι, ποια είναι τα εν λόγω αντισταθμιστικά μέτρα και σε ποιά νησιά ή αρχιπέλαγα της Ευρωπαϊκής Ένωσης έχουν έως τώρα εφαρμοσθεί; Βάσει ποίων κριτηρίων;

Θα μπορούσε, επίσης, η Επιτροπής να μας αναφέρει εάν προβλέπεται κάποιο ειδικό μέτρο για τα νησιά των Βαλεαρίδων;

Απάντηση της κας Wulf-Mathies εξ ονόματος της Επιτροπής (25 Μαρτίου 1996)

Μία δέσμη μέτρων διαρθρωτικής, κυρίως, φύσεως αντιμετωπίζει τα προβλήματα τα σχετικά με τον νησιωτικό χαρακτήρα ορισμένων περιοχών (την μικρή δυνατότητα πρόσβασης, την χαμηλή οικονομική ανάπτυξη) και στοχεύει στην έμμεση διόρθωση ορισμένων οικονομικών συνεπειών οι οποίες συνδέονται με τον νησιωτικό χαρακτήρα των περιοχών αυτών.

Όσον αφορά τις ιδιαίτερα απομακρυσμένες από το κέντρο περιφέρειες (τις πιο απομακρυσμένες περιφέρειες, ήτοι, τα τέσσερα υπερπόντια γαλλικά διαμερίσματα, τη Μαδέρα, τις Αζόρες και τα Κανάρια Νησιά):

- η κοινοτική πρωτοβουλία Regis η οποία θεσπίσθηκε το 1992 και παρατάθηκε για την τρέχουσα περίοδο προγραμματισμού, αποσκοπεί στην υποστήριξη της αποτελεσματικότερης ένταξης στην Κοινότητα των ιδιαίτερα απομακρυσμένων περιφερειών 7- τα κοινοτικά προγράμματα Poseidon(από το 1989), Poseima και Poseican (από το 1991) στόχος των οποίων είναι η βαθμιαία εφαρμογή των κοινοτικών πολιτικών έναντι των ειδικών εξαναγκασμών των ιδιαίτερα απομακρυσμένων από το κέντρο περιφερειών 7- μία ειδική ρήτρα κανονισμών όσον αφορά τα διαρθρωτικά ταμεία του 1993, σχετικά με την κοινοτική συμμετοχή αναφέρεται στο άρθρο 13, παράγραφος 3, του κανονισμού πλαισίου αριθ. (ΕΟΚ) 2052/88 έτσι όπως τροποποιήθηκε για τα διαρθρωτικά ταμεία ((ΕΕ αριθ. L 193 της 31.7.1993. )), και ορίζει ότι «η κοινοτική συμμετοχή δύναται (...) να ανέλθει (...) σε 85%, κατά μέγιστο όριο, του συνολικού κόστους για τις ιδιαίτερα απομακρυσμένες από το κέντρο περιφέρειες καθώς και για τα περιφερειακά ελληνικά νησιά τα οποία μειονεκτούν έναντι των άλλων περιοχών της χώρας λόγω απόστασης από το κέντρο». Το ποσοστό κοινοτικής συγχρηματοδότησης είναι έτσι περισσότερο υψηλό για τις περιφέρειες αυτές.

Όσον αφορά, γενικότερα, τα προβλήματα περιφερειακής οικονομικής ανάπτυξης, το μεγαλύτερο μέρος των νησιών της Κοινότητας είναι επιλέξιμο στο πλαίσιο των διαρθρωτικών ταμείων, με βάση κριτήρια επιλεξιμότητας των περιφερειακών στόχων, λόγω ορισμένων οικονομικών δυσκολιών τις οποίες συμμερίζονται με ορισμένες μη νησιωτικές περιφέρειες. Έτσι, ένας ορισμένος αριθμός νησιών είναι εξόλοκλήρου επιλέξιμα δυνάμει του στόχου 1 (όπως, τα ελληνικά νησιά, η Κορσική, η Σαρδηνία, η Σικελία, τα νησιά που αποτελούν μέρος των Highlands και των Islands Enterprise Area, επιπλέον των ιδιαίτερα απομακρυσμένων από το κέντρο νησιών που αναφέρονται παραπάνω) 7 άλλα είναι εν μέρει επιλέξιμα δυνάμει άλλων στόχων (οι Βαλεαρίδες νήσοι καθώς και πολλά γαλλικά, δανικά, σουηδικά, ολλανδικά και φινλανδικά νησιά).

Αν και δεν έχει ληφθεί κανένα ειδικό μέτρο όσον αφορά τον νησιωτικό χαρακτήρα για τις Βαλεαρίδες Νήσους, τα νησιά αυτά τυγχάνουν παρεμβάσεων των διαρθρωτικών ταμείων δυνάμει του στόχου 2 (περιφέρειες που παρουσιάζουν βιομηχανική παρακμή) και 5β (ανάπτυξη των αγροτικών περιοχών). Έτσι, το λειτουργικό πρόγραμμα του στόχου 2 προβλέπει κοινοτική συμμετοχή ύψους 10,369 εκατ. ECU (τιμές 1994), για την περίοδο 1994-1996, ενώ το ενιαίο έγγραφο προγραμματισμού του στόχου 5β (περίοδος 1994-1999) προβλέπει χρηματοδότηση 46,120 εκατ. ECU (τιμές 1994).